**Titl.**

**Ponuka pre :**

**Študenti práva – denná forma
1. - 3. ročník BŠP (Bc.)**

**1. - 2. ročník MŠP (Mgr.)**

**1. – 3. ročník DŠP (PhD.)**

**Vec: Výberové konanie na mobilitu ERASMUS+ - STÁŽ na akademický rok 2016/2017**

V rámci programu Erasmus+ na obdobie rokov 2014 - 2021, tunajšia fakulta **vypisuje výberové konanie pre študentov fakulty na stáž (aj absolventskú) v zahraničí v akademickom roku 2016/2017.**

**Počet miest: 10**

**Počet mesiacov: min. 2 – max. 3 mesiace**

**Semester: zimný/letný semester ak. roka 2016/2017 (podľa výberu študenta)**

**Miesto stáže: advokátska kancelária, medzinárodná organizácia s právnym oddelením a pod. (podľa výberu študenta; miesto pre vykonanie stáže si zabezpečuje vybraný študent sám). Vylučujú sa európske inštitúcie a veľvyslanectvá.**

Kritéria, ktoré uchádzači musia spĺňať:

* **vynikajúce študijné výsledky za absolvované ročníky štúdia, vrátane študijných výsledkov v zimnom semestri ak. roka 2015/2016).**

Údaje k dosiahnutému študijnému priemeru priamo do formuláru prihlášky na Erasmus+stáž doplní zamestnankyňa Referátu vzdelávacej činnosti fakulty (Mgr. Markotánová, p. Ščerbová) a to na vyžiadanie Mgr. Tkáčovej (nie študenta!);

U interných doktorandov je potrebné k prihláške pripojiť písomný súhlas školiteľa;

* **aktívna znalosť daného cudzieho jazyka, resp. jazykov** /podľa požiadavky zahraničnej organizácie „podniku“/.

Znalosť požadovaného cudzieho jazyka musí byť doložená fotokópiou certifikátu (nemusí byť notársky overená fotokópia; originál certifikátu sa nepredkladá). Certifikát, resp. certifikáty je potrebné zopnúť spolu s vyplneným a podpísaným formulárom prihlášky).

**K PRIHLÁŠKE JE POTREBNÉ DOLOŽIŤ PREDBEŽNÚ E-MAILOVÚ AKCEPTÁCIU NA STÁŽ!**

 Študenti, ktorí sa prihlásia na stáž v Českej republike, nemusia predkladať certifikát o znalosti cudzieho jazyka s výnimkou tých organizácií a advokátskych kancelárií, kde mentor vyslovene vyžaduje znalosť určeného cudzieho jazyka pre jeho prax (stáž).

Podpis Erasmus koordinátorky fakulty pani JUDr. Reginy Hučkovej, PhD. na prihlášky študentov, ktorí sa v stanovenom termíne prihlásia do výberového konania zabezpečí Mgr. Tkáčová (nie študent!).

Po splnení horeuvedených kritérií a skompletizovaní predpísaného formuláru prihlášky, záujemci o mobilitu – stáž svoju prihlášku, vrátane príloh vhodia do kovovej schránky určenej na žiadosti študentov, ktorá je umiestnená pri dverách sekretariátu dekanky a tajomníčky fakulty (Kováčska 26, 1. poschodie).

**Uzávierka prihlášok: 23. február 2016 (utorok) o 15.00 hod.**

**Dôležité upozornenie:** Študenti končiacich ročníkov, t. j. študenti 3. ročníka BŠP, 2. ročníka MŠP a 3. ročníka DŠP v dennej forme nemajú možnosť výberu semestra; stáž môžu realizovať výlučne v zimnom semestri ak. roka 2016/2017.

 V rámci programu Erasmus+ môže študent absolvovať študijný pobyt a/alebo stáž v trvaní max. 12 mesiacov na každom stupni štúdia (Bc., Mgr., PhD.).

 Ponuka stáže sa týka aj študentov končiacich ročníkov, ktorí sa majú možnosť uchádzať o ABSOLVENTSKÚ STÁŽ v zahraničí. Stáž však musí byť absolvovaná najneskôr do jedného roka od ukončenia štúdia, t. j. do jedného roka od vykonania poslednej štátnej skúšky.

Komisia, ktorá bude posudzovať prihlášky a podklady doručené do výberového konania na mobilitu – STÁŽ bude v nasledovnom zložení: predsedníčka komisie JUDr. Regina Hučková, PhD., prodekanka pre zahraničné vzťahy a koordinátorka ERASMUS+ pre odbor PRÁVO a členovia komisie: JUDr. Miroslav Fico, PhD., predseda Akademického senátu tunajšej fakulty a Mgr. Eva Tkáčová, referentka pre zahraničné vzťahy a ďalšieho vzdelávania fakulty.

V prípade, že počet prihlásených študentov bude vyšší ako je stanovený maximálny počet študentov (kvóta zo strany UPJŠ pre fakultu), rozhodovať bude predovšetkým splnenie kritérií v bode 1) a 2).

 S výsledkami výberového konania budú prihlásení záujemci oboznámení **dňa 3. marca 2016 (štvrtok) o 13.30 hod.** v posluchárni LA1P02 (Kováčska 26, 1. poschodie).

 JUDr. Regina Hučková, PhD., v. r.

 prodekanka pre zahraničné vzťahy a IT

 koordinátorka Erasmus+ pre odbor PRÁVO

Za správnosť: Mgr. Eva Tkáčová

Košice, 02.02.2016